เรื่องร้องเรียน: เคยได้ร้องเรียนและมีการแก้ไขไปแล้ว เรื่องที่รถมอเตอร์ไซด์จอดบนถนน ตรงข้ามคอนโด แบงคอกเฟลิส วิภาวดี30 (พหลโยธิน21) แต่พอเวลาผ่านไป ตอนนี้ชาวบ้านที่มาสร้างบ้านอาศัยอยู่ตรงพื้นที่นั้น ได้จอดรถเกะกะขวางทางการจราจร ซึ่งถนนตรงนั้นแคบ และสวนกันยากอยู่แล้ว รถที่ขับผ่านต้องสลับกันหยุด และเกิดอุบัติเหตุได้ง่าย  เนื่องจากมอเตอร์ไซค์จอดกีดขวางข้างถนน รบกวนหน่วยงานแก้ไขด่วนค่ะ
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณซอยวิภาวดี 30 แล้ว ขณะตรวจสอบพบมีรถจักรยานยนต์จอดบนริมถนนตามที่ร้องเรียน เจ้าหน้าที่จึงได้ติดต่อประสานกับผู้ประกอบการร้านซักรีด และผู้ครอบครองรถจักรยานยนต์เพื่อแจ้งเรื่องร้องเรียนให้ทราบ และประชาสัมพันธ์พร้อมขอความร่วมมือไม่ให้จอดรถจักรยานยนต์บริเวณริมถนนกีดขวางทางสัญจรไป-มาบนถนน ซึ่งอาจทำให้เกิดอุบัติเหตุได้ ทั้งนี้ เจ้าหน้าที่จะดำเนินการตรวจตรากวดขันอย่างต่อเนื่อง ต่อไป
ความเห็นของผู้แจ้ง: ขอขอบคุณเจ้าหน้าที่ที่แก้ไขให้โดยไวค่ะ ขอเสนอแนะให้คอยตรวจสอบเรื่องตลอดด้วยค่ะเพราะพอเวลาผ่านไป ก็เอารถมาจอดอีกเหมือน ทั้งเช้า-เย็น ทุกครั้งที่ขับผ่านจะมีรถจอดอยู่ตลอดค่ะ
พื้นที่: แขวงจตุจักร เขตจตุจักร กรุงเทพมหานคร